Цікава, што на тэрыторыі збожжатока я не пабачыла звыклыя горы новага ўраджаю. І гэта добра, бо ад парадку і акуратнасці работнікаў залежыць якасць збожжа, якое дастаўляецца ў сховішчы. Трэба адзначыць, што праца на прадпрыемстве наладжана кругласутачна. Адным з аператараў сушылкі (іх усяго 4), якога давялося застаць на месцы працы пад час майго прыезду, аказаўся Станіслаў Эйсмант. Ён расказаў, што праца на прадпрыемстве арганізавана ў дзве змены і не спыняецца ні на хвіліну. Звычайна з раніцы ток чысты. І калі планы не псуе надвор’е, то зерне з поля прыходзіць вільготнасцю да 14 % і лічыцца ўжо гатовым фуражным. Змене ж застаецца яго толькі дапрацаваць.